Բացման խօսք արտասանեցին երեք հիմնարկներու ղեկավարները.– փրոֆ. Յակոբ Գրգեաշարեան, հիմնադիր‐նախագահ Արարատ Ակադեմիայի, Փիեր Ժենի, ցկեանս քարտուղար Ա.Գ.Ա.‐ի, եւ Տընի Ֆատտա, միջազգային նախագահ Ֆ.Վ.‐ի։ Մեր հայրենակիցը վեր առաւ իր կազմակերպութեան քանիցս արտայայտած առաջարկները՝ Հայ Դատի հանգրուանային լուծման վերաբերեալ։ Տ. Ֆատտա ներկայացուց իր հիմնարկը որպէս հզօր պաշտպան փոքր երկիրներու լեզուին ու մշակոյթին։ Իսկ Փ. Ժենի ցոյց տուաւ իր կաճառին սերտ կապերը Հայաստանի հետ։